b'\n_START_ARTICLE_\nAsterope\n_START_SECTION_\nUtseende\n_START_PARAGRAPH_\nMiddelsstore (vingspenn 40-60 millimeter) sommerfugler med avrundede vinger. Vingenes overside har skarpe fargeflekker i bl\xc3\xa5tt og gult, hele vingen har en bl\xc3\xa5aktig metallglans. Forvingens underside er gulaktig med gr\xc3\xa5 spiss. Bakvingens underside er lysgr\xc3\xa5 med sm\xc3\xa5, svarte flekker som danner et nettm\xc3\xb8nster, de gr\xc3\xa5 feltene med et bl\xc3\xa5gr\xc3\xb8nt metallisk skimmer.\n_START_SECTION_\nLevevis\n_START_PARAGRAPH_\nBiblidinae er tropiske skogsinsekter som lever i regnskog. Livssyklusen er d\xc3\xa5rlig kjent, men larvene til i alle fall \xc3\xa9n av artene lever p\xc3\xa5 planter i slekten Paullina (familien Sapindaceae). Sommerfuglene holder seg n\xc3\xa6r skogbunnen, men skremmes lett opp og setter seg da gjerne p\xc3\xa5 kvister 3-5 meter over bakken.\n_START_SECTION_\nUtbredelse\n_START_PARAGRAPH_\nSlekten finnes i S\xc3\xb8r-Amerika fra Colombia til det s\xc3\xb8rlige Brasil.'